Ir-Regolament tal-Kummissjoni (KE) Nru 1334/2003
tal-25 ta’ Lulju 2003
li jemenda l-kondizzjonijiet għall-awtorizzazzjoni ta’ numru ta’ addittivi fi ħwejjeġ ta’ l-ikel li jappartjenu għall-grupp ta’ oligoelementi
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat Direttiva tal-Kunsill 70/524/KEE tat-23 Novembru 1970 dwar addittivi fi ħwejjeġ ta’ l-ikel [1], kif emendat l-aħħar bir-Regolament tal-Kummissjoni (KE) Nru 1756/2002 [2] u partikolarment l-Artikoli 3, 9d u 9e tagħha,
Billi:
(1) Diversi addittivi li jappartjenu għall-grupp ta’ oligoelementi ġew awtorizzati skond ċerti kondizzjonijiet skond id-Direttiva 70/524/KEE, permezz tar-Regolamenti (KE) Nru 2316/98 [3], (KE) Nru 639/1999 [4], (KE) Nru 2293/1999 [5], (KE) Nru 2200/2001 [6] u (KE) Nru 871/2003 [7].
(2) Fid-dawl ta’ l-iżvilupp tat-tagħrif xjentifiku u tekniku, il-kontenut massimu ta’ oligoelementi awtorizzat fi ħwejjeġ ta’ l-ikel reġa’ ġie eżaminat sabiex jiżgura l-aħjar applikazzjoni tal-kondizzjonijiet għall-awtorizzazzjoni stipulati fl-Artikolu 3a tad-Direttiva 70/524/KEE.
(3) Fl-istat preżenti tat-tagħrif xjentifiku u tekniku wieħed jista’ jikkonkludi li l-kontenut massimu ta’ ħadid, cobalt, ram, manganeżju u żingu awtorizzat fil-ħwejjeġ ta’ l-ikel skond id-Direttiva 70/524/KEE għandu jitnaqqas biex ikun konformi aktar mar-rekwiżiti stipulati fl-Artikolu 3a(a) u (b) ta’ dik id-Direttiva, partikolarment, l-effetti li jissodisfaw il-ħtiġiet ta’ nutriment, biex itejbu l-produzzjoni ta’ l-annimali u biex inaqqsu l-effetti li jagħmlu l-ħsara kkawżati minn eskreta ta’ annimali kif ukoll biex inaqqas l-effetti negattivi li l-livelli preżenti ta’ xi oligoelementi għandhom fuq is-saħħa tal-bniedem u l-ambjent.
(4) Il-kontenut massimu ta’ oligoelementi awtorizzat fi ħwejjeġ ta’ l-ikel għandu jkun kalkolat waqt li jiġi kkunsidrat mhux biss ir-rekwiżiti fiżjoloġiċi ta’ l-annimali iżda wkoll aspetti oħra bħall-ħtiġiet medji u l-varjabilita tar-rekwiżiti fid-dieta, jwħtieġu jkunu skond il-ħtiġiet ta’ ħafna mill-membri tal-popolazzjonijiet ta’ l-annimali u l-ineffiċjenzi li jista’ jkun hemm fl-użu tan-nutrijenti.
(5) Il-Kumitat Xjentifiku fuq in-Nutrizzjoni ta’ l-Annimali (KXAN) ta l-opinjoni tiegħu fuq l-użu tar-ram u żingu fil-ħwejjeġ ta’ l-ikel fid-19 ta’ Frar 2003 u fl-14 ta’ Marzu 2003 rispettivament. Il-KXAN ikkonkluda illi l-livelli massimi preżenti ta’ dawk l-oligoelementi awtorizzati fil-ħwejjeġ ta’ l-ikel huma, fil-maġġoranza tal-każi, ogħla milli meħtieġ rigward l-effetti ta’ dawn l-additivi u jirrakkomanda tnaqqis ta’ dawn il-livelli sabiex jadattawhom għar-rekwiżiti fiżjoloġIċI ta’ l-annimali.
(6) Skond it-tagħrif xjentifiku u tekniku preżenti speċifikament rigward il-ħadid fil-ħwejjeġ ta’ l-ikel, ħnieżer tal-ħalib għandhom iżommu minn 7 sa 16 mg/kg ta’ ħadid kuljum, jew 21 mg ta’ ħadid kg/mal-piż tal-ġisem biex iżommu livelli adekwati ta’ ħemaglobina. Il-ħalib tal-ħanżira għandu fih medja ta’ 1 mg ta’ ħadid kull litru. Hekk, ħnieżer li jieħdu biss il-ħalib malajr jiżviluppaw enemija. Il-ħadid għalhekk għandu jingħata fi ħwejjeġ ta’ l-ikel komplimentari b’kontenut għoli ta’ dan l-element sakemm, waqt il-perjodu li jkunu jerdgħu, il-ħnieżer iż-żgħar ikunu sostnuti biss bil-ħalib.
(7) Huwa xieraq li jipprovdi għal perjodu transitorju ta’ sitt xhur għall-implimentazzjoni tar-rekwiżiti l-ġodda u għal perjodu transizzjonali ta’ disa’ xhur għad-disponiment tal-ħaznient eżistenti ta’ l-għalf bit-tikkettja skond il-kondizzjonijiet preċedenti stabbiliti skond id-Direttiva 70/524/KEE.
(8) Il-miżuri li hemm provvediment dwarhom f’dan ir-Regolament huma skond il-fehma tal-Kumitat Permanenti fuq il-Katina Alimentari u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
Il-kondizzjonijiet għall-awtorizzazzjoni ta’ l-addittivi E1 Iron-Fe, E3 Cobalt-Co, E4 Copper-Cu, E5 Manganese-Mn u E6 Zinc-Zn li jappartjenu għall-grupp "oligoelementi" [8], huma b’din mibdula minn dawk stipulati fl-Anness ta’ hawnhekk skond id-Direttiva 70/524/KEE.
Artikolu 2
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika mis-26 ta’ Jannar 2004. Madankollu, ħażniet eżistenti ta’ għalf bit-tikketta skond il-kondizzjonijiet preċedenti stipulati skond id-Direttiva 70/524/KEE jistgħu jintużaw matul il-perjodu transitorju li jiskadi fis-26 ta’ April 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Lulju 2003.